CELEX: C2007/269/96
Language: et
Date: 2007-11-10 00:00:00
Title: Kohtuasi T-332/07: 4. septembril 2007 esitatud hagi — Saksamaa versus Euroopa Ühenduste Komisjon

10.11.2007   
            
            
               ET
            
            
               Euroopa Liidu Teataja
            
            
               C 269/53
            
         4. septembril 2007 esitatud hagi — Saksamaa versus Euroopa Ühenduste Komisjon
   (Kohtuasi T-332/07)
   (2007/C 269/96)
   Kohtumenetluse keel: saksa
   Pooled
   
      Hageja: Saksamaa Liitvabariik (esindajad: M. Lumma ja Rechtsanwalt C. von Donat)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 25. juuni 2007. aasta otsus K(2007) 2619 (lõplik) otsusega nr K(94) 3379 antud ERF-i Nordrhein-Westfaleni programmi (ERF nr 94.02.13.012) 2. eesmärgi saavutamiseks antud toetuse vähendamise kohta;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Vaidlustatud otsusega vähendas komisjon Euroopa Regionaalarengu Fondi (ERF) poolt Nordhein-Westfaleni programmi (ERF nr 94.02.13.012) 2. eesmärgi saavutamiseks antud toetust.
   Oma hagi põhjenduseks väidab hageja, et kostja on vaidlustatud otsuses hinnanud valesti asjaolusid.
   Lisaks sellele leiab hageja, et toetuse vähendamiseks määruse nr 4253/88 (1) artikli 24 lõike 2 alusel puuduvad eeldused. Sellega seoses märgib hageja, et programmi oluliseks muutmiseks ei saa pidada toimunud kõrvalekaldumisi. Hageja on samuti seisukohal, et pelk viide „Suunistele 1994–1999 operatiivmeetmete struktuurfondidest rahastamise otsuste tegemiseks” (SEK (1999) 1316) ei ole piisav programmi olulise muutmise põhjendamiseks.
   Isegi kui tegemist oleks programmi olulise muutmisega, leiab hageja, et komisjon oleks pidanud seoses asjaomase projektiga kasutama määruse nr 4253 artikli 24 lõike 4 kohast kaalutlusõigust. Hageja arvates oleks komisjon pidanud uurima, kas ERF-i osaluse vähendamine on käesolevas asjas proportsionaalne.
   
      (1)  Nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse (EMÜ) nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT L 374, 31.12.1988, lk 1).